b'\n_START_ARTICLE_\nRob-Vel\n_START_SECTION_\nBiografi\n_START_PARAGRAPH_\nI likhet med Sprint starta Velter sin karriere som heisoperat\xc3\xb8r ved London Ritz Charlton. Seinere fikk han hyre som steward p\xc3\xa5 RMS Majestic, som kryssa Atlanterhavet. Velter har seinere fortalt at ogs\xc3\xa5 denne erfaringen var nyttig n\xc3\xa5r han seinere skapte Sprint-karakteren. P\xc3\xa5 en av reisene til USA traff Velter p\xc3\xa5 den amerikanske tegneseriestegneren Martin Branner. Velter m\xc3\xb8nstra av skipet og jobba i perioden 1934-1936 som Branners assistent. _NEWLINE_Tilbake i Frankrike fikk Velter solgt sin egen avisstripe Monsieur Subito. \xc3\x85ret etter fikk han publisert Les Aventures de Toto, en annen av seriene hans. Velters store gjennombrudd kom imidlertid da forleggeren Jean Dupuis ga Velter i oppdrag \xc3\xa5 utvikle tittelserien til Dupuis-forlagets nye ukentlige tegneserieblad Le Journal de Spirou. Velter tok utgangspunkt i noen pikkolo-tegninger han hadde tegna ombord p\xc3\xa5 skipene over Atlanterhavet. F\xc3\xb8rste nummer av det nye bladet kom den  21. april 1938. Bladet inneholdt i tillegg til hovedserien, som p\xc3\xa5 norsk flere ti\xc3\xa5r etterp\xc3\xa5 skulle bli kjent som Sprint, ogs\xc3\xa5 andre serier, til og begynne med prim\xc3\xa6rt av amerikansk opprinnelse. _NEWLINE_Den f\xc3\xb8rste Sprint-historien fikk navnet "Groom au Moustic\xe2\x80\x93h\xc3\xb4tel" ("Pikkolo ved Hotel Moskito"). Sprint var til \xc3\xa5 begynne med en ensidersserie, men blei allerede i oktober 1938 forandra til en fortsettelsesserie. Den f\xc3\xb8rste fortsettelsesserien fikk tittelen "L\xe2\x80\x99h\xc3\xa9ritage" ("Arven"), men har ingenting \xc3\xa5 gj\xc3\xb8re med den seinere Franquin-historien med samme navn. Den 8. juni 1939 introduserte Rob-Vel Sprints uadskillelige kompanjong, ekornet Spip. Spirou er for\xc3\xb8vrig et vallonsk ord som betyr "ekorn". _NEWLINE_Annen verdenskrig medf\xc3\xb8rte flere problemer ogs\xc3\xa5 for serietegnere, og i perioder mellom 1940\xe2\x80\x9341 gjorde Joseph Gillain (Jij\xc3\xa9) sine f\xc3\xb8rste jobber som vikartegner for Sprint, da den tyske okkupasjonen i Frankrike tidvis gjorde det umulig \xc3\xa5 sende tegneserier til Brussel.  I 1942 blei Rob-Vel krigsfange, noe som medf\xc3\xb8rte at hans kone Blanche Dumoulien m\xc3\xa5tte fullf\xc3\xb8re stripene under navnet Davine.  Erfaren som medvirkende til seriens manus og dialog siden begynnelsen, gjennomf\xc3\xb8rte hun dette, men i 1943 blei vanskelighetene s\xc3\xa5 store at de valgte \xc3\xa5 selge rettighetene til forleggeren, Dupuis.  Med dette blei Jij\xc3\xa9 ansatt som fast tegner av Sprint._NEWLINE_Etter krigen publiserte Velter en rekke serier, blant annet Le P\xc3\xa8re Pictou, Les Tribulations du Chien Petto, Bibor et Tribar og M. Subito, men ingen av disse oppn\xc3\xa5dde den breie populariteten som Sprint.'